ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী আমেথিতে যৌথ উদ্যোগ ভারত-রাশিয়া রাইফেল্স প্রাইভেট লিমিটেড জাতির উদ্দেশে উৎসর্গ করলেন
নয়াদিল্লি, ২ মার্চ, ২০১৯
প্রধানমন্ত্রী শ্রী নরেন্দ্র মোদী আজ উত্তরপ্রদেশের আমেথির কওহর সফর করেন। তিনি সেখানে কালাশনিকভ অ্যাসল্ট রাইফেল উৎপাদনের জন্য ভারত-রাশিয়া রাইফেল্স প্রাইভেট লিমিটেড নামক যৌথ উদ্যোগ জাতির উদ্দেশে উৎসর্গ করেন।
আমেথিতে শ্রী মোদী একাধিক প্রকল্পের শিলান্যাস ও জাতির উদ্দেশ্য উৎসর্গ করেন।
এই উপলক্ষে রাষ্ট্রপতি পুতিন যে বার্তা পাঠিয়েছেন, প্রতিরক্ষা মন্ত্রী নির্মলা সীতারমন তা পাঠ করে শোনান। তাঁর বার্তায় শ্রী পুতিন বলেছেন, “রাশিয়া-ভারত নতুন এই যৌথ উদ্যোগের ফলে সর্বাধুনিক ২০০ সিরিজের বিশ্বখ্যাত কালাশনিকভ অ্যাসল্ট রাইফেল তৈরি হবে। ঘটনা প্রবাহে স্থানীয় ভিত্তিতেই এর উৎপাদন হতে চলেছে। এই উদ্যোগের ফলে ভারতের প্রতিরক্ষা শিল্পক্ষেত্রে জাতীয় নিরাপত্তা সংস্থাগুলির চাহিদা পূরণ করা সম্ভব হবে। সেইসঙ্গে, রাশিয়ার আধুনিক প্রযুক্তির ওপর নির্ভর করে ছোট মাপের অস্ত্রশস্ত্রও তৈরি হবে।”
সমাবেশে প্রধানমন্ত্রী, এই যৌথ উদ্যোগের জন্য রাষ্ট্রপতি পুতিনকে ধন্যবাদ দেন। তিনি বলেন, আমেথির এই কারখানা থেকে লক্ষ লক্ষ রাইফেল তৈরি হবে যা দেশের নিরাপত্তা বাহিনীগুলিকে আরও শক্তিশালী করবে।
প্রধানমন্ত্রী আরও বলেন, এই উদ্যোগ নানা কারণে দীর্ঘায়িত হয়েছে। তাছাড়া, দেশের সেনানীদের জন্য আধুনিক রাইফেলের উৎপাদনে বিলম্ব আসলে জওয়ানদের প্রতি অবিচারের সামিল। ২০০৯-এ জওয়ানদের জন্য বুলেট প্রুফ জ্যাকেটের প্রয়োজনীয়তার কথা স্মরণ করে শ্রী মোদী জানান, ২০১৪ পর্যন্ত এ ধরণের জ্যাকেট সংগ্রহই করা হয়নি। বর্তমান কেন্দ্রীয় সরকার জওয়ানদের এই চাহিদা পূরণ করেছে। তিনি আরও বলেন, আগে বহু ক্ষেত্রে গুরুত্বপূর্ণ অস্ত্রশস্ত্র ও সাজসরঞ্জাম সংগ্রহেও এ ধরণের বিলম্ব হয়েছে। এ প্রসঙ্গে শ্রী মোদী রাফায়েল যুদ্ধ বিমানের কথা উল্লেখ করে বলেন, আগামী কয়েক মাসের মধ্যে বিমানবাহিনীতে সর্বাধুনিক এই যুদ্ধ বিমান সামিল করা হবে। বর্তমান কেন্দ্রীয় সরকারের আন্তরিকতার ফলশ্রুতিতেই এই সাফল্য আসছে বলে শ্রী মোদী অভিমত প্রকাশ করেন।
আমেথিতে অন্যান্য উন্নয়নমূলক প্রকল্পের কথা উল্লেখ করে প্রধানমন্ত্রী বলেন, এই প্রকল্পগুলি রূপায়ণের ক্ষেত্রে বিভিন্ন বাধা-বিপত্তি এসেছিল। এখন এই সমস্যাগুলিকে দূর করা হচ্ছে যাতে এগুলির রূপায়ণ দ্রুততর হয়। প্রকল্পগুলির রূপায়িত হলে বিপুল কর্মসংস্থানের সুযোগও সৃষ্টি হবে। প্রধানমন্ত্রী বলেন, আমেথিতে প্রধানমন্ত্রী আবাস যোজনা, উজ্জ্বলা যোজনা, সৌভাগ্য যোজনা এবং শৌচাগার নির্মাণের ফলে সাধারণ মানুষের জীবনযাপনের মান বাড়ছে।
বর্তমান কেন্দ্রীয় সরকার দরিদ্র মানুষের ক্ষমতায়নে এবং দারিদ্র্য দূরীকরণে কাজ করছে বলে উল্লেখ করে প্রধানমন্ত্রী বলেন, কৃষক সমাজের কল্যাণেও একই উদ্যোগ গ্রহণ করা হচ্ছে। এ প্রসঙ্গে তিনি প্রধানমন্ত্রী কিষাণ সম্মান নিধি শুরু করার কথাও উল্লেখ করেন। শ্রী মোদী বলেন, এই কর্মসূচির ফলে আগামী এক দশকে কৃষকদের কাছে ৭ লক্ষ ৫০ হাজার কোটি টাকা পৌঁছে যাবে।
CG/BD/DM
(Visitor Counter : 99
নির্বাচনকমিশন
সপ্তদশ সাধারণ নির্বাচনের প্রথম দফায় উত্তর প্রদেশের ৮টি লোকসভা আসনে মোট ভোটদাতা দেড় কোটি
রাজ্যের গাজিয়াবাদ লোকসভা আসনে সর্বাধিক ২৬ লক্ষ ৫৬ হাজার ৭৭৯ জন ভোটদাতা
প্রথম দফার ভোটের জন্য ১৬ হাজার ৫১৮টি ভোট গ্রহণ কেন্দ্র
নয়াদিল্লি, ০৯ এপ্রিল, ২০১৯
লোকসভার আসন ও ভোটদাতা উভয় দিক থেকেই ভারতের সর্ববৃহৎ রাজ্য উত্তর প্রদেশে আসন্ন সাধারণ নির্বাচনের প্রথম দফায় ৮টি লোকসভা আসনে ভোট আগামীকাল ১১ই এপ্রিল। রাজ্যে মোট ৭ দফায় ভোট গ্রহণ করা হবে। প্রথম দফায় পশ্চিম উত্তর প্রদেশের যে ৮টি লোকসভা আসনে ভোট হতে চলেছে, সেগুলি হ’ল – শাহরানপুর, কৈরানা, মুজাফফরনগর, বিজনৌর, মীরাট, বাঘপত, গাজিয়াবাদ এবং গৌতম বুদ্ধ নগর।
নির্বাচন কমিশনের ওয়েবসাইট থেকে পাওয়া সূত্র অনুযায়ী, এবারের সাধারণ নির্বাচনে উত্তর প্রদেশের ৮০টি লোকসভা আসনে মোট ভোটদাতার সংখ্যা ১৪ কোটি ৪০ লক্ষ ৬১ হাজার ৮৯২। প্রথম দফায় যে ৮টি আসনে ভোট হতে চলেছে, সেখানে ভোটদাতা রয়েছেন রাজ্যের মোট ভোটদাতার প্রায় ১০.৪৫ শতাংশ।
রাজ্যের এই ৮টি নির্বাচনী কেন্দ্রে মোট ভোটদাতার সংখ্যা ১ কোটি ৫০ লক্ষ ৬৫ হাজার ৬৮২। এর মধ্যে পুরুষ ভোটদাতা ৮২ লক্ষ ২৪ হাজার ৮৩৫ এবং মহিলা ভোটদাতা প্রায় ৬৮ লক্ষ ৩৯ হাজার ৮৩৩। গাজিয়াবাদ লোকসভা আসনে সর্বাধিক ২৬ লক্ষ ৫৬ হাজার ৭৭৯ জন ভোটদাতা রয়েছেন। এছাড়াও, বাঘপত আসনে সবচেয়ে কম ১৫ লক্ষ ৯২ হাজার ২৯৭ জন ভোটার রয়েছেন। উল্লেখ করা যেতে পারে, ভোটদাতার সংখ্যার দিক থেকে গাজিয়াবাদ সংসদীয় কেন্দ্র উত্তর প্রদেশের বৃহত্তম নির্বাচনী কেন্দ্র।
নির্বাচন কমিশনের ওয়েবসাইট থেকে পাওয়া তথ্য অনুযায়ী, ২০১৪’র সাধারণ নির্বাচনে উত্তর প্রদেশের ঐ ৮টি আসনে মোট ভোটদাতা ছিলেন ১ কোটি ৩৯ লক্ষ ৪ হাজার ৩৮১ জন। এবারের নির্বাচনে ভোটদাতার সংখ্যা ১১ লক্ষ ৬১ হাজার ৩০১ জন বা প্রায় ৮.৩৫ শতাংশ বৃদ্ধি পেয়েছে।
CG/BD/SB
(Visitor Counter : 242
প্রধানমন্ত্রীরদপ্তর
স্নায়ুরোগ বিশেষজ্ঞ ডাঃ অশোক পানাগড়িয়ার প্রয়াণে প্রধানমন্ত্রীর শোকজ্ঞাপন
নতুন দিল্লি, ১১ জুন, ২০২১
প্রধানমন্ত্রী শ্রী নরেন্দ্র মোদী বিশিষ্ট স্নায়ুরোগ বিশেষজ্ঞ ডাঃ অশোক পানাগড়িয়ার প্রয়াণে গভীর শোকপ্রকাশ করেছেন ।
এক ট্যুইটবার্তায় প্রধানমন্ত্রী বলেছেন, ‘ডাঃ অশোক পানাগড়িয়া একজন অসামান্য স্নায়ুরোগ বিশেষজ্ঞ হিসেবে পরিচিতি লাভ করেছিলেন । চিকিৎসাক্ষেত্রে তাঁর অগ্রণী কর্মকাণ্ড পরবর্তী প্রজন্মের চিকিৎসক ও গবেষকদের অনুপ্রেরণা জোগাবে । তাঁর মৃত্যুতে আমি গভীর শোকাহত । আমি তাঁর পরিবার এবং বন্ধুদের প্রতি সমবেদনা জানাচ্ছি । ওম শান্তি ।’
CG/SS/RAB
(
পরিবেশওঅরণ্যমন্ত্রক
গঙ্গা এবং তার উপনদী ও শাখানদীগুলির দূষণের পরিমাণের ওপর নজরদারির বিষয়ে কেন্দ্রীয় দূষণ নিয়ন্ত্রণ পর্ষদ সক্রিয় হবে
নতুন দিল্লী, ৯ জুলাই, ২০২০
কেন্দ্রীয় পরিবেশ মন্ত্রী শ্রী প্রকাশ জাভড়েকর এবং কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত আজ নতুন দিল্লীতে আন্তঃমন্ত্রক বৈঠকে যোগ দেন। দুটি মন্ত্রকের পদস্থ আধিকারিকরা এই বৈঠকে অংশগ্রহণ করেন।
বৈঠকে কেন্দ্রীয় জল কমিশন, ন্যাশনাল ওয়াটার ডেভলপমেন্ট এজেন্সি এবং প্রধানমন্ত্রী কৃষি সিঞ্চাই যোজনা-এআইবিপি-র মতো জাতীয় প্রকল্পগুলির জন্য পরিবেশ ও বন মন্ত্রকের ছাড়ের বিষয়টি নিয়ে আলোচনা হয়েছে।
কেন্দ্রীয় জলশক্তি মন্ত্রী, কেন্দ্রীয় দূষণ নিয়ন্ত্রণ পর্ষদকে গঙ্গা এবং তার উপনদী ও শাখানদীগুলির দূষণের মাত্রার উপর নজরদারির অনুরোধ জানান। এক্ষেত্রে যেসমস্ত শিল্প কারখানা থেকে দূষণের সম্ভাবনা রয়েছে সেগুলিতে নিয়মিত পরিদর্শনের প্রস্তাব দেওয়া হয়। এছাড়া ন্যাশনাল মিশন অন ক্লিন গঙ্গা প্রকল্পে জলের গুণমানের ওপর লক্ষ্য রাখার ওপরেও গুরুত্ব দেওয়া হয়।
কেন্দ্রীয় পরিবেশ মন্ত্রী শ্রী প্রকাশ জাভরেকর দুই মন্ত্রকের আধিকারিকদের একযোগে কাজ করার আহ্বান জানান। তিনি নির্দিষ্ট নিয়ম মেনে জাতীয় স্তরে গুরুত্বপূর্ণ নদী প্রকল্পগুলি যেন দ্রুত অনুমোদন পায় সেই লক্ষে কাজ করতে বলেন। গঙ্গা এবং তার উপনদী ও শাখানদীগুলির জলের গুনমানের ওপর নজরদারী চালানোর জন্য প্রাতিষ্ঠানিক পর্যায়ে ব্যবস্থা নেবারও তিনি পরামর্শ দিয়েছেন। ব্যাঘ্র প্রকল্প ও হাতি প্রকল্পের অনুকরণে গ্যাঞ্জেটিক ডলফিন বা শুশুক সংরক্ষণের বিষয়ে পরিবেশ, বন ও জলবায়ু পরিবর্তন মন্ত্রক নীতিগতভাবে একটি বিশেষ কর্মসূচী অনুমোদন করেছে বলেও বৈঠকে মন্ত্রী জানিয়েছেন।
(CG/CB/SKD
কর্মী, জন-অভিযোগএবংপেনশনমন্ত্রক
কোভিড-১৯-এর বিরুদ্ধে লড়াইয়ে উদ্বেগ নয়, সচেতনতাই সবথেকে জরুরি : ডঃ জিতেন্দ্র সিং
নয়াদিল্লি, ৭ জুন, ২০২০
কেন্দ্রীয় কর্মীবর্গ, গণ-অভিযোগ ও পেনশন বিষয়ক মন্ত্রী ডঃ জিতেন্দ্র সিং বলেছেন, কোভিড মহামারীর বিরুদ্ধে লড়াইয়ে উদ্বেগ নয়, বরং জরুরি হল সতর্কতা অবলম্বন। ভারতের প্রথম সম্পূর্ণ দেশীয় পদ্ধতিতে তৈরি ব্যয়সাশ্রয়ী ওয়্যারলেস সাইকোলজিক্যাল প্যারামিটার নজরদারি ব্যবস্থা ‘কোভিড বিপ’ যন্ত্রের সূচনা করে ডঃ সিং একথা বলেন। কোভিড-১৯ রোগীদের মানসিক স্বাস্থ্যগত অবস্থা নিরূপণের জন্য তৈরি এই যন্ত্রটি উদ্ভাবন করেছে হায়দরাবাদের ইএসআইসি মেডিকেল কলেজ। এই যন্ত্র উদ্ভাবনে ইএসআইসি-কে সাহায্য করেছে আইআইটি হায়দরাবাদ এবং আণবিক শক্তি দপ্তর। করোনা মহামারীর বিরুদ্ধে লড়াইয়ে প্রতিরোধমূলক ব্যবস্থা ও সচেতনতা অবলম্বনের ওপর গুরুত্ব দিয়ে ডঃ সিং বলেন, দেশে দু’মাস লকডাউন চলার পর ধাপে ধাপে আনলক প্রক্রিয়া শুরু হয়েছে।
হায়দরাবাদের ইএসআইসি মেডিকেল কলেজের প্রচেষ্টার প্রশংসা করে ডঃ সিং বলেন, এই প্রতিষ্ঠানটি কোভিড-১৯ সঙ্কটের সময় আক্রান্ত ব্যক্তিদের চিকিৎসার স্বার্থে আরও একটি লক্ষ্যণীয় পদক্ষেপ গ্রহণ করেছে। ‘কোভিড বিপ’ যন্ত্র দেশকে উপহার দিয়েছে। তিনি বলেন, দেশকে প্রকৃত অর্থেই আত্মনির্ভর করে তুলতে বিভিন্ন চ্যালেঞ্জের মোকাবিলায় ব্যয়সাশ্রয়ী ও কার্যকর পদ্ধতি উদ্ভাবন অত্যন্ত জরুরি। তিনি বলেন, এই যন্ত্রটি আক্রান্ত রোগীদের ক্ষেত্রে এক কার্যকর অ্যান্টিডট হিসেবে কাজ করবে।
‘কোভিড বিপ’ যন্ত্রটিতে এমন এক মনিটরিং ব্যবস্থা রয়েছে যা বয়স্ক ব্যক্তিদের সর্বাধিক মৃত্যু হারের ক্ষেত্রে অন্যান্য শারীরিক ব্যাধির ব্যাপারে আগাম ইঙ্গিত দেবে। এছাড়াও, ইসিজি মনিটরিং ব্যবস্থার মাধ্যমে ওষুধের ব্যবহার বিশেষ করে, হাইড্রক্সি-ক্লোরোকুইনের প্রয়োগ মাত্রা নিয়ন্ত্রণ করা যাবে। এই যন্ত্রটি ভাইরাস সংক্রমণের ঝুঁকি কমাতেও সাহায্য করবে।
ডঃ সিং আণবিক শক্তি দপ্তরের প্রচেষ্টার প্রশংসা করে বলেন, এই দপ্তর মানবজাতির কল্যাণে আণবিক শক্তির যথার্থ সদ্ব্যবহারে সক্রিয়ভাবে কাজ করে চলেছে। আণবিক শক্তি দপ্তর বিদ্যুৎ উৎপাদনই হোক বা কৃষি উৎপাদনশীলতা বাড়ানো বা খাদ্য সংরক্ষণ বা ক্যান্সারের মতো চিকিৎসার ক্ষেত্রে গুরুত্বপূর্ণ অবদান রেখে চলেছে। দেশের সঙ্কটের সময় আণবিক শক্তি দপ্তর বরাবর গুরুত্বপূর্ণ ভূমিকা পালন করে এসেছে। ‘কোভিড বিপ’ যন্ত্রটির উদ্বোধন অনুষ্ঠানে কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি, আণবিক শক্তি দপ্তরের সচিব শ্রী কে এন ব্যাস, হায়দরাবাদের ইএসআইসি মেডিকেল কলেজের ডিন অধ্যাপক শ্রীনিবাস প্রমুখ উপস্থিত ছিলেন।
(CG/BD/DM
ভারতের প্রতিযোগিতা কমিশন
ভারতের প্রতিযোগিতা কমিশন জিও প্ল্যাটফর্মস লিমিটেডের ৭.৭৩ শতাংশ ইক্যুইটি শেয়ার গুগল ইন্টারন্যাশনাল এলএলসি কর্তৃক অধিগ্রহণের প্রস্তাব মঞ্জুর করেছে
নয়াদিল্লি, ১২ নভেম্বর, ২০২০
ভারতের প্রতিযোগিতা কমিশন  ২০০২-এর প্রতিযোগিতা আইনের ৩১ ধারার আওতায় গুগল ইন্টারন্যাশনাল এলএলসি  সংস্থাকে জিও প্ল্যাটফর্মস লিমিটেডের  ৭.৭৩ শতাংশ ইক্যুইটি শেয়ার মূলধন অধিগ্রহণ প্রস্তাবে অনুমতি দিয়েছে। গুগল এলএলসি-র একটি সম্পূর্ণ মালিকানাধীন সহযোগী সংস্থা হল জিআইএল। গুগল এলএলসি একটি ডেলাওয়ের লিমিটেড সংস্থা এবং এটি অ্যালফাবেট ইঙ্ক সংস্থার সম্পূর্ণ মালিকাধীন সহযোগী প্রতিষ্ঠান। জিআইএল একটি হোল্ডিং কোম্পানি এবং এই সংস্থা গুগলের পরিষেবা বা অন্যান্য পণ্যসামগ্রীর কোনটিই পরিচালনার দায়িত্ব নেই।
অন্যদিকে, জিও প্ল্যাটফর্মস লিমিটেড বা জেপিএল রিলায়েন্স ইন্ডাস্ট্রিজ লিমিটেডের একটি সহযোগী সংস্থা। এই সংস্থার কাছেই ইক্যুইটি শেয়ার মূলধনের বেশিরভাগ অংশীদারিত্ব রয়েছে। জেপিএল ও তার সহযোগী সংস্থাগুলি প্রাথমিকভাবে বিভিন্ন ধরনের ডিজিটাল পরিষেবা ও পণ্য যেমন ওয়্যারলেস, হোম ব্রডব্যান্ড, এন্টারপ্রাইজ ব্রডব্যান্ড সার্ভিসেস, টেলি-যোগাযোগ পরিষেবা, মোবাইল অ্যাপ্লিকেশন, বিভিন্ন ধরনের ডিজিটাল প্ল্যাটফর্ম এবং ই-কমার্স সংস্থাগুলিকে ব্যাকএন্ড প্রযুক্তিগত পরিষেবা দিয়ে থাকে। এছাড়াও সংস্থাটি বিভিন্ন ধরনের সফটওয়্যার ও প্রযুক্তিগত পরিষেবা প্রদানের সঙ্গেও যুক্ত।
প্রতিযোগিতা কমিশনের এ সংক্রান্ত বিস্তারিত নির্দেশ শীঘ্রই জারি হবে।
অর্থমন্ত্রক
ব্যক্তিগত আয়করের ক্ষেত্রে গুরুত্বপূর্ণ ছাড়ের ঘোষণায় মধ্যবিত্ত উপকৃত হবেন
৭ লক্ষ টাকা পর্যন্ত আয়ের ক্ষেত্রে কোনো আয়কর দিতে হবে না
কর ছাড়ের ঊর্দ্ধসীমা বাড়িয়ে ৩ লক্ষ টাকা করা হয়েছে
বেতনভুক্ত কর্মচারী ও পেনশনারদের জন্য স্ট্যান্ডার্ড ডিডাকশনের সুবিধা বৃদ্ধি
নয়াদিল্লি, ০১ ফেব্রুয়ারি, ২০২৩
দেশের কঠোর পরিশ্রমী মধ্যবিত্ত শ্রেণীকে সুবিধা দেওয়ার লক্ষ্যে কেন্দ্রীয় অর্থমন্ত্রী শ্রীমতী নির্মলা সীতারমন ২০২৩-২৪এর কেন্দ্রীয় বাজেটে আয় করের ক্ষেত্রে ৫টি উল্লেখযোগ্য ঘোষণা করেছেন। এই ঘোষণাগুলির মধ্যে আয় করে ছাড়, কর কাঠামোয় পরিবর্তন, স্ট্যান্ডার্ড ডিডাকশনের সুবিধা, সর্বোচ্চ সার চার্জের হার কমানো, বেসরকারী ক্ষেত্রে বেতনভুক্ত কর্মচারীদের জন্য ছুটি বিক্রির কর মুক্ত অর্থের সীমা বৃদ্ধি প্রভৃতি রয়েছে।
আয় করের ক্ষেত্রে রিবেটের প্রসঙ্গে অর্থমন্ত্রী নতুন প্রস্তাবিত কর ব্যবস্থায় ৭ লক্ষ টাকা পর্যন্ত রিবেট প্রদানের কথা জানিয়েছেন। অর্থাৎ নতুন কর ব্যবস্থায় ৭ লক্ষ টাকা পর্যন্ত বার্ষিক আয়ের কোনো ব্যক্তিতে আয় কর দিতে হবে না। বর্তমানে ৫ লক্ষ টাকা পর্যন্ত আয়ের ওপরে আয় কর দিতে হয়। মধ্যবিত্তদের ব্যক্তিগত আয় করের ক্ষেত্রে সুবিধা দিতে শ্রীমতী সীতারমন নতুন প্রস্তাবিত কর ব্যবস্থায় কর কাঠামোর ৫টি স্তর ঘোষণা করেছেন এবং ৩ লক্ষ টাকা পর্যন্ত কর ছাড়ের সুবিধা দেওয়ার প্রস্তাব করেছেন। নতুন হারটি নিম্নরূপ :
|
|
মোট আয় 
|
|
করের হার 
|
|
০ থেকে ৩ লক্ষ
|
|
০
|
|
৩ থেকে ৬ লক্ষ
|
|
৫
|
|
৬ থেকে ৯ লক্ষ
|
|
১০
|
|
৯ থেকে ১২ লক্ষ
|
|
১৫
|
|
১২ থেকে ১৫ লক্ষ
|
|
২০
|
|
১৫ লক্ষের ওপরে
|
|
৩০
এই প্রস্তাবের ফলে সমস্ত স্তরের করদাতারা উপকৃত হবেন। ৯ লক্ষ টাকা পর্যন্ত বার্ষিক আয়ের কোনো ব্যক্তিকে বছরে মাত্র ৪৫ হাজার টাকা কর দিতে হবে, যা তার মোট আয়ের মাত্র ৫ শতাংশ। এর আগে ওই ব্যক্তিকে এই আয়ের জন্য ৬০ হাজার টাকা কর দিতে হত। অর্থাৎ নতুন প্রস্তাবে তার কর ২৫ শতাংশ কমবে। অনুরূপভাবে ১৫ লক্ষ টাকা পর্যন্ত বার্ষিক আয়ের কোনো ব্যক্তিকে মাত্র দেড় লক্ষ টাকা কর দিতে হবে, যা তার মোট আয়ের মাত্র ১০ শতাংশ। আগে এই আয়ের জন্য তাকে ১ লক্ষ ৮৭ হাজার ৫০০ টাকা কর দিতে হত। অর্থাৎ নতুন প্রস্তাবে তিনি ২০ শতাংশ কম কর দেবেন।
অর্থমন্ত্রী তৃতীয় প্রস্তাবে বেতনভুক্ত শ্রেণী ও পারিবারিক এবং সাধারণ পেনশনারদের জন্য স্ট্যান্ডার্ড ডিডাকশনের সুবিধা বৃদ্ধি করা হয়েছে। ১৫.৫ লক্ষ টাকা বা তার বেশি আয়ের কোনো বেতনভুক্ত কর্মচারী এর ফলে ৫২ হাজার ৫০০ টাকার সমতুল সুবিধা পাবেন। বর্তমানে স্ট্যান্ডার্ড ডিডাকশন বেতনভুক্ত কর্মচারীদের জন্য ৫০ হাজার টাকা এবং ফ্যামিলি পেনশনারদের জন্য ১৫ হাজার টাকা রয়েছে।
অর্থমন্ত্রী চতুর্থ ঘোষণায় আয় করের ক্ষেত্রে সর্বোচ্চ সার চার্জ হার ৩৭ শতাংশ থেকে কমিয়ে ২৫ শতাংশ করা হয়েছে। তবে ২ কোটি টাকা পর্যন্ত বার্ষিক আয়ের ক্ষেত্রেই এই সুবিধা পাওয়া যাবে। এর ফলে বর্তমানের ৪২.৭৪ শতাংশ সার চার্চের হার কমে ৩৯ শতাংশ হবে। বর্তমানে চালু এই সার চার্জের হারকে বিশ্বের মধ্যে উচ্চতম বলা হয়। তবে যে সমস্ত করদাতা পুরনো ব্যবস্থাতেই থাকতে চান তাদের ক্ষেত্রে এই ছাড়ের সুবিধা মিলবে না।
অর্থমন্ত্রী তাঁর পঞ্চম ঘোষণায় জানিয়েছেন বেসরকারী ক্ষেত্রে বেতনভুক্ত কর্মচারীদের জন্য কর মুক্ত ছুটি বিক্রির টাকার সর্বোচ্চ সীমা ২৫ লক্ষ টাকা করা হয়েছে। বর্তমানে এর পরিমাণ ৩ লক্ষ টাকা রয়েছে।
বাজেটে নতুন কর প্রস্তাবকে করদাতাদের জন্য ঐচ্ছিক করা হয়েছে। অর্থাৎ কোনো নাগরিক বা করদাতা চাইলে পুরনো কর ব্যবস্থার সুযোগ নিতে পারবেন।
PG/PB/NS
(Visitor Counter : 392
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৯৮ কোটি ৬৭ লক্ষ ছাড়িয়েছে
নতুন দিল্লি, ১৯ অক্টোবর, ২০২১
দেশে গত ২৪ ঘন্টায় ৮৭ লক্ষ ৪১ হাজার ১৬০টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ৯৮ কোটি ৬৭ লক্ষ ৬৯ হাজার ৪১১।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৬,০০০
|
|
দ্বিতীয় ডোজ
|
|
৯০,৯১,৪৪৩
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৬২,৪৭৯
|
|
দ্বিতীয় ডোজ
|
|
১,৫৫,৬১,৪১৫
|
|
১৮-৪৪ বছর বয়সী
|
|
প্রথম ডোজ
|
|
৩৯,৫৮,৪১,১৩৫
|
|
দ্বিতীয় ডোজ
|
|
১১,৪০,৬৬,৩৯৭
|
|
৪৫-৫৯ বছর বয়সী
|
|
প্রথম ডোজ
|
|
১৬,৮৪,৪৮,৫৩১
|
|
দ্বিতীয় ডোজ
|
|
৮,৭১,৪৬,৬৫০
|
|
৬০ বছরের বেশি বয়সী
|
|
প্রথম ডোজ
|
|
১০,৬০,৮৮,৭৯৫
|
|
দ্বিতীয় ডোজ
|
|
৬,১৭,৮৬,৫৬৬
|
|
মোট
|
|
৯৯,৬৭,৬৯,৪১১
দেশে গত ২৪ ঘন্টায় করোনা মুক্ত হয়েছেন ১৯ হাজার ৪৭০ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৪ লক্ষ ৫৮ হাজার ৮০১।
জাতীয় স্তরে সুস্থতার হার বর্তমানে ৯৭.১৪ শতাংশ, যা ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১১৪ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১৩ হাজার ৫৮।
দেশে সুস্পষ্টভাবে আক্রান্তের সংখ্যা বর্তমানে ১ লক্ষ ৮৩ হাজার ১১৮, যা ২০২০ সালের মার্চ মাস থেকে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৫৪ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১১ লক্ষ ৮১ হাজার ৩১৪টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৯ কোটি ৩১ লক্ষ ৬ হাজার ১৮৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৩৬ শতাংশ, যা গত ১১৬ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ১.১১ শতাংশ। দৈনিক-ভিত্তিতে আক্রান্তের হার গত ৫০ দিন ৩ শতাংশের নীচে এবং ১৩৩ দিন ৫ শতাংশের নিচে রয়েছে।
(CG/SS/SKD/
যুবওক্রীড়াবিষয়কমন্ত্রক
টোকিও অলিম্পিকের নায়করা অভিনব ভাবে এবার স্কুল পরিদর্শন প্রচারে যোগ দিয়েছেন; নীরজ চোপড়া ৪ ডিসেম্বর যাবেন আমেদাবাদের সংস্কারধামে
নতুন দিল্লি, ০১ ডিসেম্বর, ২০২১
মূল বিষয় সমূহ-কেন্দ্রীয় যুব ও ক্রীড়া বিষয়ক মন্ত্রী শ্রী অনুরাগ সিং ঠাকুর টুইট বার্তায় প্রচারের বিষয়টি ঘোষণা করেছেনপ্রধানমন্ত্রী শ্রী নরেন্দ্র মোদীর পরিকল্পনা অনুযায়ী এই অনন্য উদ্যোগে অংশ নিতে পেরে আমি অত্যন্ত আনন্দিত এবং উজ্জীবিত : নীরজ চোপড়া
এবছরের গোড়ায় আজাদী কা অমৃত মহোৎসব উপলক্ষে প্রধানমন্ত্রী শ্রী নরেন্দ্র মোদীর আহবানে সাড়া দিয়ে আমাদের অলিম্পিক এবং প্যারা অলিম্পিক খেলোয়াড়রা বিদ্যালয়ের বাচ্চাদের সাথে সুষম আহার, শরীরের ফিটনেস সহ গুরুত্বপূর্ণ বিষয় নিয়ে আলোচনা করতে প্রস্তুত।
টোকিও অলিম্পিকে সোনাজয়ী নীরজ চোপড়ার নাম সারা দেশের ঘরে ঘরে পরিচিত। এই নীরজ চোপড়া স্কুলের বাচ্চাদের সচেতন করার সঙ্গে সঙ্গে মত বিনিময় করবেন। আগামী ৪ ডিসেম্বর তিনি গুজরাটের আমেদাবাদে সংস্কার ধাম স্কুল পরিদর্শন করবেন।
নীরজ চোপড়ার আসন্ন সফর এবং বাচ্চাদের সঙ্গে মতবিনিময়ের বিষয়টি কেন্দ্রীয় যুব ও ক্রীড়া বিষয়ক মন্ত্রী অনুরাগ সিং ঠাকুর টুইটারের মাধ্যমে ঘোষণা করেছেন।
তিনি লিখেছেন,
"প্রধানমন্ত্রী শ্রী নরেন্দ্র মোদী জি আমাদের অলিম্পিয়ান এবং প্যারা অলিম্পিয়ানদের স্কুল পরিদর্শন করা এবং শিক্ষার্থীদের সঙ্গে আলাপচারিতার জন্য তাঁদের কাছে আহ্বান জানিয়েছিলেন। সুষম আহার, ফিটনেস, খেলাধুলা এবং অন্যান্য আরও অনেক গুরুত্বপূর্ণ বিষয় এর মধ্যে রয়েছে। আগামী ৪ ডিসেম্বর থেকে এই উদ্যোগটি চালু করতে নীরজ চোপড়া শংকর ধাম স্কুলে যাবেন"
এই উদ্যোগের কথা উল্লেখ করে নীরজ বলেছেন, " প্রধানমন্ত্রী শ্রী নরেন্দ্র মোদীর কল্পিত এই অনন্য উদ্যোগের অংশ নিতে পেরে আমি অত্যন্ত আনন্দিত এবং উজ্জীবিত। এই উদ্যোগ ফিটনেস থেকে শুরু করে পুষ্টিকর খাবার গ্রহণ এবং বৃহত্তর ক্ষেত্রে একটি ক্রীড়া সংস্কৃতি সৃষ্টির গতিকে ত্বরান্বিত করবে। আমাদের দৈনন্দিন জীবনে শারীরিক ক্রিয়া-কলাপ সম্পর্কে সচেতনতা বাড়াবে। একজন ক্রীড়াবিদ হিসেবে আমরা তরুণদের স্বাস্থ্যকর জীবনযাপনের জন্য অনুপ্রাণিত করতে বিশাল ভূমিকা পালন করতে পারি। আমি শনিবার সংস্কার ধাম স্কুলের শিক্ষার্থীদের সঙ্গে আমার মত বিনিময়ের অপেক্ষায় রয়েছি।"
নীরজ চোপড়া ছাড়াও তরুণদীপ রাই , সার্থক ভাম্বরি , সুশীলা দেবী , কেসি গণপতি এবং বরুণ ঠক্কর  আগামী দুই মাস ধরে দেশের বিভিন্ন স্থানে স্কুল পরিদর্শন করবেন।
প্যারা অলিম্পিয়ানদের মধ্যে, অবনী লেখারা , ভাবিনা প্যাটেল  এবং দেবেন্দ্র ঝাঝারিয়া  এই মিশনে তাঁদের সাথে যোগ দেবেন।
CG/SB
(Visitor Counter : 85
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ৬৯ কোটি ৫১ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ৫.৩১ কোটি টিকার ডোজ রয়েছে এবং ৭৮ লক্ষ সরবরাহ করা হচ্ছে
নতুন দিল্লি, ০৭ সেপ্টেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ৭ সেপ্টেম্বর পর্যন্ত ৬৯ কোটি ৫১ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এছাড়াও ৭৭ লক্ষ ৯৩ হাজার ৩৬০ টি ডোজ সরবরাহ করা হচ্ছে।
রাজ্য ও কেন্দ্রশাসিত অঞ্চলগুলির কাছে এখনও ৫,৩১,১৫,৬১০ টি টিকার ডোজ রয়েছে।
CG/SB
(Visitor Counter : 136
প্রধানমন্ত্রীরদপ্তর
নবরেহ উপলক্ষ্যে প্রধানমন্ত্রীর শুভেচ্ছা
নয়াদিল্লী, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী জনসাধারণকে নবরেহ উপলক্ষ্যে শুভেচ্ছা জানিয়েছেন।
এক ট্যুইট বার্তায় শ্রী মোদী বলেছেন, ‘সকলকে নবরেহ-র শুভেচ্ছা ! নবরেহ-র বিশেষ এই মুহূর্তে সকলের সারা বছর আনন্দ ও সাফল্যে পরিপূর্ণ হোক সেই প্রার্থনাই করি। সবার সুস্বাস্থ্য ও শুভ কামনা করি।’
CG/CB/NS
(
প্রধানমন্ত্রীরদপ্তর
শহরাঞ্চলের জন্য ভারতে বিনিয়োগের আকর্ষণীয় সুযোগ রয়েছে বলে প্রধানমন্ত্রী বিনিয়োগকারীদের জানিয়েছেন
কোভিড-পরবর্তী বিশ্বে মানসিকতা ও অভ্যাসের পরিবর্তন জরুরি
১০০টি স্মার্ট সিটির জন্য ৩ হাজার কোটি ডলারের প্রকল্প তৈরি করা হয়েছে
ব্লুমবার্গ নতুন অর্থনীতি ফোরামের তৃতীয় সম্মেলনে ভাষণ
নয়াদিল্লি, ১৭ নভেম্বর, ২০২০
প্রধানমন্ত্রী শ্রী নরেন্দ্র মোদী ভারতে নগরায়নের জন্য বিনিয়োগ করতে বিনিয়োগকারীদের আহ্বান জানিয়েছেন। শ্রী মোদী আজ ভিডিও কনফারেন্সের মাধ্যমে ব্লুমবার্গ নতুন অর্থনীতি ফোরামের তৃতীয় বার্ষিক সম্মেলনে বক্তব্য রেখেছেন। তিনি বলেছেন, “আপনারা যদি নগরায়নের জন্য বিনিয়োগ করতে উৎসাহী হন, ভারতে সেই সুযোগ আপনাদের রয়েছে। আপনারা যদি পরিবহণ ক্ষেত্রে বিনিয়োগ করতে চান, ভারতে সেই সুযোগ আপনাদের রয়েছে। আপনারা যদি উদ্ভাবন ক্ষেত্রে বিনিয়োগ করতে চান, ভারতে সেই সুযোগ আপনাদের রয়েছে। আপনারা যদি স্থিতিশীল সমাধানের জন্য বিনিয়োগ করতে উৎসাহী হন, ভারতে সেই সুযোগ আপনাদের রয়েছে। একটি প্রাণবন্ত গণতন্ত্র, ব্যবসা-বাণিজ্য-বান্ধব পরিবেশ, বিরাট বড় বাজারের জন্য এই সুযোগগুলি তৈরি হয়েছে। ভারতকে আন্তর্জাতিকভাবে বিনিয়োগের কেন্দ্রে পরিণত করার জন্য সরকার সবরকমের চেষ্টা চালাচ্ছে।“
প্রধানমন্ত্রী বলেছেন, কোভিড-পরবর্তী বিশ্বে নতুন করে শুরু করার প্রয়োজন রয়েছে, তবে পরিবর্তন ছাড়া নতুন করে শুরু করা সম্ভব নয়। মানসিকতা, প্রক্রিয়া এবং অভ্যাসের পরিবর্তন প্রয়োজন। প্রতিটি ক্ষেত্রে নতুন নতুন নিয়ম গড়ে তোলার সুযোগ এই মহামারী আমাদের সামনে নিয়ে এসেছে। শ্রী মোদী বলেছেন, “কোভিড-১৯ আমাদের সামনে নতুন নতুন নিয়ম তৈরি করার সেই সুযোগ আবারও এনে দিয়েছে। পৃথিবীর এই সুযোগ গ্রহণ করা উচিৎ। যদি আমরা একটি প্রাণবন্ত ভবিষ্যৎ গড়ে তুলতে চাই, তাহলে তা খুবই জরুরি। কোভিড-পরবর্তী সময়ে বিশ্বের চাহিদাগুলি কি হবে আমাদের সেগুলি ভাবনা-চিন্তা করা উচিৎ। আমাদের শহরাঞ্চলগুলির প্রাণসঞ্চারের জন্য নতুনভাবে ভালো কিছু শুরু করা প্রয়োজন।“
শহরাঞ্চলের পুনরুজ্জীবনের জন্য প্রধানমন্ত্রী মানবকেন্দ্রিক উদ্যোগের ওপর গুরুত্ব দিয়েছেন। জনসাধারণকে সবচাইতে বড় সম্পদ বলে উল্লেখ করে এবং সম্প্রদায়কে সবথেকে বড় বিল্ডিং ব্লক বলে চিহ্নিত করে প্রধানমন্ত্রী বলেছেন,” এই মহামারী আমাদের সবথেকে বড় সম্পদ ব্যবহারের ওপর গুরুত্ব দেওয়া শিখিয়েছে। আমাদের জনসাধারণই হলেন আমাদের ব্যবসা-বাণিজ্যের মূল চালিকাশক্তি। কোভিড-পরবর্তী সময়ে এই মূল সম্পদগুলিকে নিয়ে আমাদের কাজ করতে হবে।“
প্রধানমন্ত্রী মহামারীর সময়ে আমরা যা যা শিখেছি সেগুলিকে পরবর্তীকালে ব্যবহারের ওপর গুরুত্ব দিয়েছেন। লকডাউনের সময় যে স্বচ্ছ পরিবেশ নিয়ে আলোচনা হয়েছে, তিনি প্রশ্ন তুলেছেন আমরা স্থিতিশীল শহর গড়ে তোলার সময়ে কেন পরিচ্ছন্ন পরিবেশকে ব্যতিক্রমের বদলে নিয়মে পরিণত করব না? শ্রী মোদী বলেছেন, “আমরা ভারতে উদ্যোগ নিয়েছি শহরের এমন কেন্দ্র গড়ে তুলব যেখানে গ্রামের ভাবনাও থাকবে আর সেইসঙ্গে শহরের সমস্ত সুযোগ-সুবিধাও থাকবে।“
তিনি ভারতের নগর জীবনের ক্ষেত্রে পুনরুজ্জীবনের জন্য বিভিন্ন উদ্যোগের কথা ফোরামে জানিয়েছেন যার মধ্যে রয়েছে ডিজিটাল ইন্ডিয়া, স্টার্ট-আপ ইন্ডিয়া, আয়ত্তের মধ্যে আবাসন, রিয়েল এস্টেট নিয়ন্ত্রণ আইন এবং দেশের ২৭টি শহরে মেট্রো রেল পরিষেবা। “২০২২ সালের মধ্যে আমরা দেশে ১ হাজার কিলোমিটার মেট্রো রেলের কাজ শেষ করার দিকে এগিয়ে চলেছি।“
শ্রী মোদী বলেছেন, “আমরা দুটি পর্যায়ে ১০০টি স্মার্ট সিটি গড়ে তোলার জন্য উদ্যোগ নিয়েছি। দেশ জুড়ে সহযোগিতামূলক এবং প্রতিযোগিতামূলক যুক্তরাষ্ট্রীয় কাঠামোর দর্শনের মাধ্যমে আমরা এই কাজ সম্পন্ন করব। এই শহরগুলির জন্য প্রায় ২ লক্ষ কোটি টাকা বা ৩ হাজার কোটি ডলারের প্রকল্প তৈরি করা হয়েছে। ইতিমধ্যেই ১ লক্ষ ৪০ হাজার কোটি টাকা বা ২ হাজার কোটি ডলারের কাজ হয় শেষ হয়েছে না হলে শেষ হওয়ার দিকে।“
প্রধানমন্ত্রীরদপ্তর
মোরবীতে বিপর্যয় নিয়ে প্রধানমন্ত্রী গুজরাটের মুখ্যমন্ত্রীর সঙ্গে আলোচনা করেছেন
নয়াদিল্লি, ৩০ অক্টোবর ২০২২
মোরবীতে বিপর্যয় নিয়ে প্রধানমন্ত্রী শ্রী নরেন্দ্র মোদী গুজরাটের মুখ্যমন্ত্রী শ্রী ভূপেন্দ্রভাই প্যাটেল এবং অন্যান্য আধিকারিকদের সঙ্গে কথা বলেছেন। ত্রাণকার্যে দ্রুত উদ্ধারকারী দল পাঠানোর অনুরোধ করেছেন তিনি।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে –
“মোরবী বিপর্যয় নিয়ে প্রধানমন্ত্রী @narendramodi গুজরাটের মুখ্যমন্ত্রী @Bhupendrapbjp এবং অন্যান্য আধিকারিকদের সঙ্গে কথা বলেছেন। ত্রাণকার্যে দ্রুত উদ্ধারকারী দল পাঠানোর অনুরোধ করেন তিনি। সারাক্ষণ ঘটনার ওপর নজরদারি বজায় রাখা এবং ক্ষতিগ্রস্তদের যাবতীয় সম্ভাব্য সহায়তার দেওয়ার কথা জানান তিনি।”
PG/AB/DM/
(
অর্থমন্ত্রক
কৌশলে জিএসটি ফাঁকি রোধ
নয়াদিল্লি, ২৫ জুন ২০১৯
পণ্যসামগ্রী পরিবহণের ওপর নজরদারি চালাতে এবং কৌশলে জিএসটি ফাঁকি প্রতিরোধে ই-ওয়ে বিল এবং লজিস্টিক ডেটা সার্ভিসের সঙ্গে ফাস্টট্যাগ ব্যাঙ্ক মেকানিজম ব্যবস্থাকে জুড়ে দেওয়ার প্রস্তাব করা হয়েছে। ভারতের জাতীয় মহাসড়ক কর্তৃপক্ষের ফাস্টট্যাগ ব্যবস্থার সঙ্গে জিএসটি সংক্রান্ত ই-ওয়ে বিল পদ্ধতিকে জুড়ে দেওয়ার বিষয়টি সরকার বিবেচনা করছে। এই লক্ষ্যে ফাস্টট্যাগ ব্যবস্থার সঙ্গে লজিস্টিক ডেটা ব্যাঙ্কের সংযুক্তিকরণের বিভিন্ন বিষয় খতিয়ে দেখা হচ্ছে।
লোকসভায় সোমবার এক প্রশ্নের লিখিত জবাবে এই তথ্য জানান কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন। তিনি আরও জানান, অভিন্ন পণ্য ও পরিষেবা কর জিএসটি’র আওতায় ই-ওয়ে বিল ব্যবস্থাকে আরও কার্যকর করে তোলার বিষয়টি খতিয়ে দেখতে কেন্দ্রীয় সরকার, রাজ্য সরকার, অভিন্ন পণ্য ও পরিষেবা কর নেটওয়ার্ক, ন্যাশনাল ইনফরমেটিক্স সেন্টার এবং জিএসটি পরিষদের আধিকারিক ও প্রতিনিধিদের নিয়ে একটি কমিটি গঠন করা হয়েছে। এই কমিটিতে ভারতের জাতীয় জাতীয় মহাসড়ক কর্তৃপক্ষ এবং ন্যাশনাল পেমেন্টস্ কর্পোরেশনের প্রতিনিধিরাও রয়েছেন। গঠিত ঐ কমিটির রিপোর্ট জিএসটি পরিষদের কাছে ইতিমধ্যেই জমা পড়েছে। রিপোর্টে ই-ওয়ে বিল ব্যবস্থার সঙ্গে ফাস্টট্যাগ পদ্ধতিতে জুড়ে দেওয়ার সুপারিশ করা হয়েছে।
CG/BD/SB
(Visitor Counter : 77